ΓΡΑΠΤΗ ΕΡΩΤΗΣΗ E-0904/00

υποβολή: Anna Karamanou (PSE) και Minerva Malliori (PSE) προς την Επιτροπή

(25 Μαρτίου 2000)

Θέμα: Κατακόρυφη αύξηση χρήσης ναρκωτικών από τους ευρωπαίους μαθητές

Σύμφωνα με την ετήσια έκθεση της επιτροπής του ΟΗΕ για τον έλεγχο των ναρκωτικών η χρήση κάνναβης από τους ευρωπαίους μαθητές παρουσιάζει κατακόρυφη αύξηση: το 1/3 των μαθητών της δευτεροβάθμιας εκπαίδευσης στη Γαλλία, το 25 % των δεκατριάχρονων μαθητών στη Βρετανία, το 69 % των νέων που συμμετέχουν σε πάρτι με τέκνο μουσική στη Γερμανία έχουν πειραματιστεί με το ναρκωτικό, ενώ αύξηση παρατηρείται και στη χρήση συνθετικών ναρκωτικών (Ecstasy, LSD), καθώς και οι νέοι έχουν συνδυάσει τις ουσίες αυτές με τη διασκέδαση. Επιπλέον, στην έκθεση αναφέρεται ότι η Αλβανία έχει εξελιχθεί σε μεγάλο παραγωγό κάνναβης, η οποία διοχετεύεται κυρίως στην Ελλάδα, την Ιταλία και τη Σλοβενία, ενώ σημειώνεται το γεγονός ότι η παροχή πληροφοριών για την καλλιέργεια του φυτού και των παραγώγων του μέσω Internet, έχει αυξήσει κατακόρυφα την οικιακή παραγωγή ναρκωτικών. Ερωτάται η Επιτροπή, αν γνωρίζει, ποιοί είναι οι παράγοντες που οδηγούν στη δραματική αύξηση της χρήσης ινδικής κάνναβης και τι βήματα έχουν πραγματοποιηθεί προς την κατεύθυνση της εναρμόνισης των νομοθεσιών και της ενιαίας στάσης της Ευρωπαϊκής Ένωσης απέναντι στη χρήση των διαφόρων ναρκωτικών ουσιών;

Απάντηση του κ. Vitorino εξ ονόματος της Επιτροπής

(18 Μαΐου 2000)

Η Επιτροπή γνωρίζει τα στοιχεία που περιέχει η ετήσια έκθεση του διοικητικού συμβουλίου για τον διεθνή έλεγχο των ναρκωτικών (INCB). Η ανοδική τάση χρήσης κάνναβης και συνθετικών ναρκωτικών από μαθητές επιβεβαιώνεται και από την τελευταία ετήσια έκθεση του ευρωπαΐκού κέντρου παρακολούθησης ναρκωτικών και τοξικομανίας (EMCDDA) στη Λισσαβώνα. Το ποσοστό των νέων 15-16 ετών πού κάνουν χρήση κάνναβης κυμαίνεται από 5 % έως 40 %, ενώ το ποσοστό εκείνων που έκαναν χρήση συνθετικών ναρκωτικών (αμφιταμίνες, έκσταση, LSD) κυμαίνεται από 1 % έως 13 %.

Σε ό, τι αφορά την προμήθεια, η τελευταία έκθεση της Europol επιβεβαιώνει την ευρείας κλίμακας καλλιέργεια κάνναβης στην Αλβανία, ενώ ταυτόχρονα επισημαίνει ότι το 85 % της ρητίνης κάνναβης που ανακαλύφτηκε στην Κοινότητα προέρχεται από το Μαρόκο. Η αύξηση της παραγωγής κάνναβης και παρασκευής συνθετικών ναρκωτικών στην Κοινότητα αποτελούν προκλήσεις οι οποίες επισημάνθηκαν στην ανακοίνωση της Επιτροπής για την κοινοτική στρατηγική καταπολέμησης των ναρκωτικών (2000-2004), ανακοίνωση που αποτέλεσε τη βάση για την κοινοτική στρατηγική για τα ναρκωτικά (2000-2004) που εγκρίθηκε από το Ευρωπαΐκό Συμβούλιο τον Δεκέμβριο 1999. Επιπλέον, η Επιτροπή σε συνεργασία με την πορτογαλική προεδρία ετοιμάζει ένα

κοινοτικό πρόγραμμα δράσης για τα ναρκωτικά (2000-2004) που θα περιέχει συγκεκριμένες προτάσεις για την επίτευξη των στόχων που έθεσε η κοινοτική στρατηγική για τα ναρκωτικά. Η στρατηγική και το πρόγραμμα δράσης αποτελούν ένα κοινό πλαίσιο για τις σχετικές με τα ναρκωτικά ενέργειες στην Κοινότητα.

Η στρατηγική τονίζει, επίσης, τη σημασία της αντιμετώπισης των προκλήσεων που προέρχονται από τη σύγχρονη τεχνολογία, όπως για παράδειγμα το Internet. Το Internet όμως μπορεί να χρησιμοποιηθεί και για τη μείωση της ζήτησης ναρκωτικών.

Όπως γνωρίζουν τα Αξιότιμα Μέλη του Ευρ. Κοινοβουλίου, ο προσδιορισμός των βαθύτερων λόγων χρήσης ναρκωτικών είναι πέραν της παρούσας απάντησης. Οι λόγοι που οδηγούν στη χρήση ναρκωτικών αποτελούν ένα σύνθετο μείγμα κοινωνικών, οικονομικών και πολιτισμικών παραγόντων. Συνήθως τα συνθετικά ναρκωτικά τύπου έκστασης χρησιμοποιούνται στα κλαμπς και στις χορευτικές εορτές κατά τη διάρκεια του σαββατοκύριακου. Η αυξημένη χρήση κάνναβης μεταξύ των νέων συνδέεται με τις πολιτισμικές διαφορές των νέων και τα ναρκωτικά συχνά χρησιμοποιούνται ωςποκατάστατα του οινοπνεύματος. Χρειάζονται καινοτόμες προσεγγίσεις μείωσης της ζήτησης που να λαμβάνουνπ’ όψιν τα ειδικά χαρακτηριστικά κάθε ομάδας χρηστών ναρκωτικών.

Η νομοθεσία για τα ναρκωτικά εμπίπτει συνήθως στις αρμοδιότητες των κρατών μελών. Παρά τις διαφορές στη νομοθεσία για την τοξικομανία και για τα εγκλήματα που σχετίζονται με τα ναρκωτικά, η πρακτική των κρατών μελών συγκλίνει αυξητικά. Η νομοθετική εναρμόνιση χρειάζεται μόνο εκεί όπουπάρχει κενό νόμου, όπως π.χ. για τον έλεγχο των νέων συνθετικών ναρκωτικών. Η κοινή δράση για τα νέα συνθετικά ναρκωτικά(1) μπορεί να χρησιμοποιηθεί για να τεθούν αυτές οι ουσίεςπό έλεγχο σε όλα τα κράτη μέλη. Έχει χρησιμοποιηθεί για τον έλεγχο μιας ουσίας που ονομάζεται 4-MTA. Η Επιτροπή προτίθεται, επίσης, ν’ αρχίσει μελέτη για κοινούς ορισμούς, ποινικοποίηση και κυρώσεις σχετικά με τη διακίνηση ναρκωτικών.

(1) ΕΕ L 167 της 25.6.1997.